## Odluka o izmjeni i dopuni Odluke o utvrđivanju godišnje kvote radnih dozvola za zapošljavanje stranaca za kalendarsku godinu 2011.

### NN 88/2011 (27.7.2011.), Odluka o izmjeni i dopuni Odluke o utvrđivanju godišnje kvote radnih dozvola za zapošljavanje stranaca za kalendarsku godinu 2011.

VLADA REPUBLIKE HRVATSKE

1876

Na temelju članka 118. Zakona o strancima (»Narodne novine«, br. 79/2007 i 36/2009) i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 14. srpnja 2011. godine donijela

ODLUKU

O IZMJENI I DOPUNI ODLUKE O UTVRĐIVANJU GODIŠNJE KVOTE RADNIH DOZVOLA ZA ZAPOŠLJAVANJE STRANACA ZA KALENDARSKU GODINU 2011.

I.

U Odluci o utvrđivanju godišnje kvote radnih dozvola za zapošljavanje stranaca za kalendarsku godinu 2011. (»Narodne novine«, broj 19/2011), iza točke I. dodaje se točka I.a koja glasi:

»I.a

Godišnja kvota radnih dozvola za novo zapošljavanje stranaca u Republici Hrvatskoj iznosi 566 radnih dozvola, i to kako slijedi:

1. GRADITELJSTVO                                     4 radne dozvole

2. TURIZAM I UGOSTITELJSTVO          228 radnih dozvola

3. KULTURA                                                53 radne dozvole

4. PROMET                                                110 radnih dozvola

5. ZDRAVSTVO                                           25 radnih dozvola

6. ZNANOST I OBRAZOVANJE                 69 radnih dozvola

7. PRERAĐIVAČKA INDUSTRIJA              62 radne dozvole

8. OSTALE DJELATNOSTI                         15 radnih dozvola.«.

II.

Točka II. mijenja se i glasi:

»Tijelo nadležno za izdavanje radnih dozvola strancima dostavit će, jednom u tri mjeseca, podatke o izdanim radnim dozvolama Hrvatskom zavodu za zapošljavanje, radi usporedbe s Pregledom potreba za zapošljavanje stranaca po djelatnostima i zanimanjima za 2011. godinu, koji je sastavni dio ove Odluke.

Na temelju prikupljenih podataka o broju produženih i izdanih radnih dozvola strancima, Hrvatski zavod za zapošljavanje dostavlja izvješće ministarstvu nadležnom za rad i tržište rada, jednom u tri mjeseca.«.

III.

Ova Odluka stupa na snagu danom objave u »Narodnim novinama«.

Klasa: 101-03/10-02/02

Urbroj: 5030114-11-3

Zagreb, 14. srpnja 2011.

Predsjednica
Jadranka Kosor, dipl. iur., v. r.

PREGLED POTREBA ZA ZAPOŠLJAVANJE STRANACA PO DJELATNOSTIMA I ZANIMANJIMA ZA 2011. GODINU

|  |  |  |
| --- | --- | --- |
| DJELATNOST | NAZIV ZANIMANJA | Ukupno |
| Graditeljstvo | Geobušač | 4 |
| Ukupno | | 4 |
| Turizam i ugostiteljstvo | Turistički animator | 40 |
|  | Turistički zastupnik | 30 |
|  | Kuhar nacionalne kuhinje | 60 |
|  | Maser posebnih vrsta masaža | 50 |
|  | Instruktor ronjenja | 40 |
|  | Instruktor golfa | 7 |
|  | Kušatelj pića | 1 |
| Ukupno | | 228 |
| Kultura | Dramski umjetnik | 3 |
|  | Baletni umjetnik | 27 |
|  | Baletni pedagog | 3 |
|  | Baletni majstor | 2 |
|  | Konzervator-restaurator | 1 |
|  | Orkestralni umjetnik | 11 |
|  | Dirigent | 1 |
|  | Operni pjevač | 5 |
| Ukupno | | 53 |
| Promet | Pilot aviona | 20 |
|  | Pilot helikoptera | 3 |
|  | Tehničar za održavanje zrakoplova | 10 |
|  | Instruktor kabinskog osoblja | 5 |
|  | Kabinsko osoblje | 8 |
|  | Vozač teretnih vozila u međunarodnom prijevozu | 20 |
|  | Zapovjednik broda unutarnje plovidbe | 14 |
|  | Časnik palube navigator unutarnje plovidbe | 12 |
|  | Upravitelj stroja unutarnje plovidbe | 8 |
|  | Kormilar teglenice | 6 |
|  | Časnik stroja unutarnje plovidbe | 4 |
| Ukupno | | 110 |
| Zdravstvo | Doktor medicine sa specijalističkom naobrazbom | 10 |
|  | Doktor medicine | 10 |
|  | Magistar farmacije | 4 |
|  | Doktor dentalne medicine sa specijalističkom naobrazbom | 1 |
| Ukupno | | 25 |
| Znanost i obrazovanje | Logoped | 1 |
|  | Istraživač na području prirodnih, tehničkih i biotehničkih znanosti, biomedicine i zdravstva, društvenih i humanističkih znanosti | 30 |
|  | Specijalizant – zdravstveni djelatnik | 24 |
|  | Profesor stranog jezika | 4 |
|  | Instruktor stranog jezika – izvorni govornik – prevoditelj | 10 |
| Ukupno |  | 69 |
| Prerađivačka industrija | Dizajner obuće i kožne galanterije | 1 |
| Rukovoditelj stroja za ekstrudiranje pletiva umjetnog ratana | 1 |
| Pletač umjetnog ratana | 5 |
| Radnik na mašini savijači | 3 |
| Podešivač stroja za hladno kovanje vijaka | 20 |
| Podešivač stroja za valjanje naboja na vijcima | 20 |
| Puhač stakla | 12 |
| Ukupno | | 62 |
| Ostale djelatnosti | Informatičar – savjetnik | 5 |
|  | Pirotehničar | 10 |
| Ukupno | | 15 |
| SVEUKUPNO | | 566 |

Odluka, NN 88/2011-1876